
ABSTRACT. 

Acest articol este o scurtă trecere în revistă a cărţii “SuperMatematica. Fundamente”, Voi. 1 şi 
Voi. 2, ediţia a Il-a, 2012, care constituie un domeniu nou de cercetare şi cu multe aplicaţii, iniţiat 
de profesorul universitar Mircea Eugen Şelariu. Lucrarea sa este unică în literatura mondială, 
deoarece combină matematica centrică cu matematica excentrică. 

INTRODUCERE. 

Supermatematica (SM) este o reuniune a matematicii cunoscute, ordinare, care în prezenta 
lucrare a fost denumită matematică centrică (MC), pentru a se deosebi de noua matematică, 
denumită matematică excentrică (ME). Adică SM = MC U ME. 

Pentru fiecare punct din plan, în care poate fi plasat un excentru E(e, e), se poate spune că există / 
apare o nouă ME. Astfel, la o singură MC îi corespund o infinitate de ME; 

Pe de altă parte, MC = SM(e = 0); 

în consecinţa, SM multiplică la infinit toate funcţiile circulare / trigonometrice cunoscute şi 
introduce o pleiadă de funcţii circulare noi ( aex , bex, dex, rex, s.a), mult mai importante decât cele 
vechi şi, prin acestea, în final, multiplică la infinit toate entităţile matematice cunoscute şi 
introduce multe entităţi noi. 

S-a constatat ca MC este proprie sistemelor liniare, perfecte, ideale, iar ME este proprie sitemelor 

neliniare, reale, imperfecte; 

Ca urmare, odată cu apariţia SM a dispărut graniţa dintre liniar şi neliniar, dintre ideal şi real, 
dintre perfecţiune şi imperfecţiune; 

SM evidenţiază excentricitatea liniara e şi pe cea unghiulară s, coordonatele polare ale excentrului 
E(e, e), ca noi dimensiuni ale spaţiului: dimensiuni de formare şi de deformare ale acestuia; 

SM ar fi putut să apară cu peste 300 de ani în urmă, dacă Euler, la definirea funcţiilor 
trigonometrice ca funcţii circulare directe, n-ar fi ales trei puncte confundate, puncte care au 
sărăcit matematica : Polul E al unei semidrepte, centrul C al cercului trigonometric (unitate) şi 
originea 0(0,0) a unui reper / sistem rectangular drept; 

SM a apărut atunci când polul E a fost expulzat din centru şi a fost denumit excentru. 

Din combinarea posibilă a celor trei puncte apar următoarele funcţii: 

• FCC circulare centrice (FSM - CC)-> dacă C= O = E; 

• FSM circulare excentrice (FSM - CE)-> dacă C = O AE; 

• FSM circulare elevate (FSM - CEL)-> dacă C A O = E; 

• FSM circulare exotice (FSM - CEX)-> dacă C A O A E. 

Dintre entităţile noi apărute sunt şi o pleiadă de noi curbe închise, care apar la transformarea 
continuă a cercului în pătrat (denumite quadrilobe / cvadrilobe), a cercului în triunghi (trilobe). 




în 3D, aceste transfonnari continue sunt a sferei în cub, a sferei în prismă, a conului în piramida 
ş.m.a. 

Aceste transformări continue au făcut posibila apariţia unor noi corpuri 3D hibride ca: sfera-cub, 
cono-piramida, piramida-con s.m.a. 

Prin înlocuirea cercului cu o quadrilobă au fost definite funcţiile quadrilobe, iar prin înlocuirea 
cu o trilobă au fost definite în lucrare şi funcţiile trilobe. 

Totodată, în carte sunt introduse şi metode matematice şi tehnice noi, precum: 

• Integrarea prin divizarea diferenţialei; 

• Metoda hibridă numerico-analitica -> Determinarea lui K(k) cu 15 zecimale exacte; 

• Metoda separării momentelor -> Metoda de cinetostatică, extrem de simplă şi 
exactă care reduce metoda d’Alambert, care necesită rezolvarea unor sisteme de 
ecuaţii de echilibru, la o problemă simplă de geometrie elementară; 

• Mişcarea circulară excentrică de excentru punct fix şi de excentru punct mobil; 

• Transformarea riguroasă în cerc a diagramei polare a complianţei; 

• Soluţionare unor sisteme vibrante de caracteristici elastice statice neliniare; 

• Introducerea sistemelor vibrante quadrilobe / cvadrilobe. 

DESCRIEREA LUCRĂRII 
Cap. 1. INTRODUCERE 

Este prezentat un scurt istoric al descoperirii SUPERMATEMATICII, în legătură cu 
cercetările intreprinse de autor la Universitatea din Stuttgart, în perioada 1969 - 1970, la Institutul 
şi Catedra de Maşini-Unelte a Prof. Karel Tuffentsammer, în grupa de “Vibraţii la Maşini - 
Unelte”. 

Totodată, se arată că marele matematician Leonhard Euler, la definirea funcţiilor 
trigonometrice ca funcţii circulare, alegând trei puncte confundate [Originea 0(0, 0), Centrul 
cercului, pe atunci denumit cerc trigonometric M(0, 0), acum redenumit cerc unitate şi Polul unei 
semidrepte P(0,0)] a sărăcit din start matematica. Ea, matematica, a rămas extrem de săracă, cu un 
singur set de funcţii periodice (şina, cosa, tana, cota, seca, csca ş.m.a.) şi, în consecinţă, în general 
cu entităţi matematice unice (dreaptă, cerc, pătrat, sferă, cub, integrală eliptică, ş.m.a). 

Prin simpla expulzare a polului P şi denumit, din această cauză, excentrul E(e,£) pentru 
cercul oarecare C(0,R) de rază R, sau notat cu S(s,s) pentru cercul unitate CU(0,1), pentru fiecare 
punct din planul cercului unitate, în care se poate plasa un pol/excentru S(s,s), se obţine câte un 
set de funcţii circulare/trigonometrice denumite şi excentrice. 

Au fost denumite ex-centre pentru că au fost expulzate din centrul O. 

Iar pe baza acestora, se obţin o infinitate de entităţi matematice noi, denumite excentrice, 
anterior inexistente în matematică (strâmba ca extensie/generalizare a dreptei; excentrica circulară 
sau quqdrilobele, care completează spaţiul dintre cerc şi pătrat sau, altfel spus, realizează o 
transfonnare continuă a cercul într-un pătrat perfect; excentrica sferică, care transformă continuu 
sfera într-un cub perfect; cono-piramida; sfera-cub, ş.m.a; ) 

Capitolul se incheie cu o trecere în revistă a principalelor contribuţii pe care noile 
complemente de matematică, reunite sub denumirea de SUPERMATEMATICĂ, le aduc în 
domeniile matematicii, informaticii, mecanici, tehnologiei şi a altor domenii. 

Cap. 2. DIVERSIFICAREA FUNCŢIILOR PERIODICE 




Simţindu-se existenţa unor “pete albe” în matematică, o serie de mari matematicieni au 
încercat, în trecut ca şi în prezent, şi au reuşit să remedieze parţial aceste neajunsuri. Eforturile lor, 
meritau să fie trecute în revistă, alături de descoperirea supennatematicii, chiar dacă nu sunt de 
aceeaşi anvergură, iar unele dintre ele incomplet prezentate, mai mult schiţate, au fost aduse de 
autor la o fonnă finală, compatibilă cu programele de matematică. 

Este vorba de funcţiile pătratice şi funcţiile rombice ale lui Valeriu Alaci, funcţiile 
poligonale ale lui M. Ovidiu Enulescu, funcţiile trans-trigonometrice al Malvinei Florica Baica 
şi Mircea Cârdu, funcţiile pseudohiperbolice ale lui Eugen Vişa, toţi profesori de matematică şi 
concitadini cu autorul. 

In acelaşi oraş Timişoara, în care, la 3 noiembrie 1823, un tânăr ofiţer-inginer din 
garnizoana Timişoarei, lanos Bolyai, (el avea atunci 21 de ani), trimetea tatălui său, Farkas 
Bolyai, profesor de matematică la colegiul din Târgu-Mureş o emoţionantă scrisoare. El scria, 
printre altele: “ din nimic am creat o lume nouă” Era lumea geometriilor neeuclidiene. 

Tot astfel, prin reuniunea matematicii centrice (MC) ordinare, cu noua matematică 
excentrică (ME) s-a creat supermatematica (SM = MC n ME). Ea multiplică la infinit toate 
entitaţiile unice ale MC şi, în plus, introduce în matematică noi entităţi, anterior inexistente 
(conopiramida, sferocubul, ş.m.a.). 

Se poate afirma că şi în acest caz “din nimic” au fost create noile entităţi matematice, cum 
sunt, de exemplu, funcţiile supermatematice circulare excentrice (FSM-CE) amplitudine 
excentrică aex9 şi Aexa, beta excentrice bex9 şi Bexa, radiale excentrice rex9 şi Rexa, derivate 
excentrice dex9 şi Dexa, conopiramidele, cilindrii pătraţi, triunghiulari şi de alte forme, ş.m.a. 

Dar se poate afirma şi că dintr-o singură entitate matematică, existentă în MC, au fost 
create o infinitate de entităţi de acelaşi gen în ME şi, implicit, şi în SM, sau că SM multiplică la 
intfinit toate entităţile MC. 

în mod deosebit, sunt evidenţiate funcţiile evolventice ale lui George (Gogu) 
Constantinescu, creatorul sonicităţii, cosiusul românesc Cora şi sinusul românesc Şira, care sunt, 
din păcate, prea puţin cunoscute ca şi funcţiile trigonometrice înclinate, ale lui Dr. Bihringer, pe 
nedrept date uitării. 

Cap. 3. COMPLETĂRI ŞI REDEFINIRI CORECTE ÎN MATEMATICA 

CENTRICĂ 

Lucrarea lui Octavian Voinoiu, publicată de Editura Nemira, « INTRODUCERE ÎN 
MATEMATICA SIGNADFORASICĂ « a scos în evidenţă o serie de entităţi matematice, de 
primă importanţă , greşit introduse în matematică, în matematica centrică (MC). 

Adept al principiului lui Sofocle : »Errare humanum est, perseverare diabolicum », autorul 
a considerat că, inainte de a fi prezentate noile complemente de matematică, e strict necesar să fie 
parţial evidenţiate şi eventual corectate entităţile greşite introduse şi existente în MC. 

Un exemplu, simplu, în acest sens, este definirea greşită a semnului unei fracţii şi, ca 

sinoc 

urmare, şi a tangentei ca fiind raportul tana = în timp ce, definirea corectă este tanva = 

sinod . . 

, tangentă care a fost numită ca tangentă centrică Voinoiu. In acest fel, noua FSM-CE 

Abs[cos<x]’ & & ’ 

tangantă excentrică Voinoiu texv9 a putut fi « ab initio » corect definită, ca raport între sinusul 
sex9 şi cosinusul cex9 excentrice, adică texv9 = — — . 

¥ j4£>s[cex9] 




în plus, o serie de entităţi, noi apărute în ME, şi în consecinţă şi în SM, nu aveau 
echivalente în MC. Este cazul celor mai importante FSM-CE, funcţiile periodice radial excentrică 
rex0, o adevărată funcţie « rege » şi derivată excentrică dex0, care, singură, exprimă funcţia de 
transfer de ordinul doi, sau raportul de transmitere al vitezelor şi /sau al turaţiilor tuturor 
mecanismelor plane existente. 

S-a constatat că echivalentele acestor FSM-CE în MC sunt funcţiile radial centric rada = 
e ia şi derivată excentrică dera = e' (l ' +7r/2) , care nu sunt altele decât funcţiile Euler-Cotes sau fazorii 
direcţiilor radială centrică, faţă de centrul 0(0,0) şi, respectiv, fazorul, defazat în avans cu -, sau 
fazorul tangentei la cercul unitate în punctul W(a, 1), de coordonate polare, cu polul în originea 
0 ( 0 , 0 ). 

In finalul acestui capitol a fost prezentată o aplicaţie deosebit de importantă şi originală cu 
privire la „Transformarea riguroasă în cerc a diagramei polare a complianţei”, care vine să 
corecteze studiile incomplete ale celui mai studiat sistem oscilant din literatura de specialitate. 

Partea I-a 

FUNCŢII SUPERMATEMATICE CIRCULARE EXCENTRICE 

(FSM-CE) 

Se ştie că în matematică, în principiu, funcţiile pot fi definite pe oricare curbă plană închisă 
sau deschisă, atât ca funcţii directe cât şi ca funcţii inverse. Astfel : 

• Pe TRIUNGHIUL DREPTUNGHIC -» Funcţii trigonometrice 

• Pe TRIUNGHIUL OPTUZUNGHIC -» Funcţiile trigonometrice 

înclinate Bihringer 

• Pe TRILOBE -> Funcţii trilobe Şelariu 

• Pe CERC -> Funcţii circulare Euler 

• Pe ELIPSĂ -> Funcţii eliptice Jacobi 

• Pe PĂTRAT (rotit cu ţ) -A Funcţii pătratice Alaci 

• Pe ROMB -> Funcţii rombice Alaci 

• Pe CVADRILOBE Funcţii cvadrilobe Şelariu 

{ Pe CVADRILOBE (rotite cu 0 -» Funcţii transtrigonometrice 

Pe ASTROIDE -> Funcţii infratrigonometrice 
Pe SPIRALE -* Funcţii paratrigonometrice spirale 

4 Malvina Baica - Mircea Cârdu 
• Pe POLIGON -> Funcţii poligonale Enulescu 
• Pe LEMNISCATA -> Funcţiile lemniscate Marcuşevici 
• Pe EVOLVENTĂ -> Funcţii evolventice Gogu Constantinescu 
• Pe ASIMPTOTELE HIPERBOLEI Funcţii pseudohiperbolice Eugen Vişa 
• Pe HIPERBOLA ECHILATERĂ^ Funcţii hiperbolice 
şi mai pot exista şi alte funcţii de acest gen. 

în această lucrare au fost prezentate, în principal, funţiile supennatematice (FSM) definite 
pe cerc. 



Partea 1.1 FUNCŢII SUPERMATEMATICE CIRCULARE 




EXCENTRICE DE VARIABILĂ EXCENTRICĂ 



Cele trei puncte confundate de Euler (Polul S(s,£) şi centrul cercului unitate C(c,<p) în 
originea 0(0, 0) a unui reper) pot fi separate în unnătoarele trei moduri; pentru fiecare mod de 
separare fiind proprii alte tipuri de funcţii supermatematice (FS), după cum urmează: 

C(0,0) = 0(0, 0) = S(0,0) -> FCC — Funcţii Circulare Centrice 

C(0,0) = 0(0, 0) ^ S(s,£) -> FSM-CE -^Funcţii Supermatematice - 

Circulare Excentrice 

C(c,tp) ^ 0(s, s) = S(s,£) FSM-CEl -^Funcţii Supermatematice - 

Circulare Elevate 

C(c,tp) ^ 0(0, 0) ^ S(s,£) FSM-CEx -^Funcţii Supermatematice - 

Circulare Exotice 

Toate funcţiile supermatematice pot fi, la rândul lor, de variabilă excentrică 0 şi de variabilă 
centrică a. Primele, sunt funcţii continue doar pentr un excentru S interior cercului / discului 
unitate, adică pentru o excentricitate liniară numerică s < 1. 

Funcţiile de variabilă centrică sunt continue pentru un S plasat oriunde în planul cercului 
unitate, adică pentru s e [0, °°], 

Prin intersectarea cercului unitate cu o dreaptă (d = d + n d“) şi nu numai cu semidreapta 
pozitivă (d + ), la îndemnul unor talentaţi şi autentici matematiceieni cum este Prof. dr. math. Horst 
Clep, trigonometria excentrică sau FSM-CE a fost puse de acord cu geometria diferenţială, care 
operează cu drepte. De aceea, toate FSM-CE au două detenninări: una principală, notată cu 
indicele 1, sau fără indice, când alte detenninări nu se folosesc şi confuziile nu pot să apară, 
rezultată din intersecţia cu cecului unitate cu semidreapta pozitivă d + şi una secundară, notată cu 
indice 2, rezultată din intersecţia cercului unitate cu semidreapta negativa d _ . 

Pentru excentrul S exterior cercului unitate (s >1), apar patru determinări, dintre care 
intersecţia cercului cu d + le generează pe primele două, de indici 1 şi 2, iar intersecţia cu cu d“, 
pentru indicii 3 şi 4, se obţin din relaţiile pentru determinările 1 şi, respectiv, 2 pentru o variabilă 
0 defazată în avans cu n , adică 0 -> 0 + ;r. 

în partea 1.1 a acestei lucrări sunt prezentate / tratate cu preponderenţă FSM-CE de 
variabilă excentrică 0, cu preponderenţă pentru excentricitatea liniară numerică s < 1 şi pentru 
excentricitatea unghiulară £ = 0 . 

Sunt trecute în revistă şi definite grafic, pe cercul unitate, principalele FSM-CE care vor 
face obiectul tratării lor viitoare. 

Unele FSM-CE sunt dependente de originea 0(0,0) a sistemului de referinţă / reperului, 
iar altele sunt independente de aceasta. Prezentarea FSM-CE începe în Cap. 4 cu o funcţie 
independentă de originea reperului polar sau rectangular drept şi care stă la baza definirii ulterioare 
şi a altor FSM-CE. 



Cap. 4 FUNCŢIA RADIAL EXCENTRICĂ rex 0 ŞI UNELE APLICAŢII MATEMATICE 
IMPORTANTE ALE EI 

FSM-CE cu care debutează lucrarea este funcţia radial excentric de variabilă excentrică 
rexi,20, cea mai importantă funcţie periodică, o adevărată “funcţie rege”, cum a numit-o Prof. dr. 
math. Octav Em. Gheorghiu, pentru că ea exprimă distanţa în plan dintre două puncte în 
coordonate polare: Wi ,2 de pe cercul unitate CU(0, 1), la intersecţia cu drepta d şi până la 




excentrul S(s,e). în consecinţă, această funcţie poate exprima singură ecuaţiile tuturor curbelor 
plane cunoscute, denumite şi centrice, cât şi a multor curbe noi, apărute odata cu apariţia SM, 
denumite excentrice. 

Remarcă: Expresiile lui rexi,20 sunt soluţiile ecuaţiilor algebrice de gradul II cea ce 
facilitează rezolvarea inecuaţiilor de gradul II.. 

In continuare sunt definite şi prezentate succint, cu aplicaţiile lor, următoarele funcţii 
supermatematice. 

Cap. 5 ALTE APLICAŢII MATEMATICE ŞI TEHNICE ALE FUNCŢIEI 
RADIAL EXCENTRICĂ Rex 0 

Determinarea oricât de exactă a unei relaţii de calcul a integralei eliptice complete de 
speţa I-a K(k) cu cel puţin 15 zecimale exacte, care a condus la elaborarea unei noi metode 
hibride numerice-analitice de calcul (O varianta a metodei Landen a mediei aritmetico- 
geometrice care este o metodă pur numerică, care dă valoarea numerică pe când noua metodă 
(sa-i zicem Şelariu) dă o relaţie analitică de calcul simplă) 

Cap. 6 FUNCŢIA DERIVAT EXCENTRICĂ dex 0 ŞI UNELE APLICAŢII 
MATEMATICE ŞI TEHNICE 

Expresia acestei funcţii este si expresia generala a raportului de transmitere a mişcărilor 
(viteze, turaţii) a TUTUROR mecanismelor plane cunoscute. 

Exprimă viteza unui punct pe cerc în mişcarea circulară excentrică (MCE) o 
generalizare a mişcării circulare centrice. 

Cap. 7 ANALIZA CALITĂŢII MIŞCĂRII PROGRAMATE CU FUNCŢII 
SUPERMATEMATICE. 

Cap. 8 METODA SEPARĂRII FORŢELOR ŞI A MOMENTELOR 

Oferă o rezolvare simplă şi exactă a tuturor sitemelor mecanice solicitate de forţe plane 
sau reductibile la acestea (elastostatică) ocolind necesitatea rezolvării unor sisteme de ecuaţii de 
echilibru din metoda d’Alambert. 

Volumul II al lucrării “SUPERMATEMATICA. FUNDAMNETE” are capitolele sale numerotate 
în continuarea voi. I, adică începând cu Cap. 12 întitulat “INTEGRALE ŞI FUNCŢII ELIPTICE 
EXCENTRICE”. El este precedat de un tabel cu privire la ”SITUAŢA ACTUALĂ A SUPER- 
MATEMATICII” şi CU ’LISTA NOILOR FUNCŢII MATEMATICE INTRODUSE PRIN ACEASTĂ 
LUCRARE”, adică, introduse în Matematica pe care autorul a denumit-o Matematică Centrică (MC) şi în 
Matematică, în general, prin cele două volume de supermatematică (SM). Sunt prezentate 60 de noi 
simboluri de funcţii introduse de autor în matematică, prin a sa lucrare de supermatematică. Şi au fost 
prezentate doar funcţile principale, ca de exemplu, cosinus şi sinus eliptic excentric ceex, seex, cosinus şi 
sinus quadrilob/ţcvadrilob) coq şi siq nu şi funcţiile compuse, cum sunt tangenta, cotangenta, secanta, 

cosecanta ş.m.a., dar este prezentată tangenta Voinoiu tanv0 = ~—z, tangenta quadrilobă (cvadrilobă) taq9 
= ş.m.a. funcţii derivate, ca şi derivatele funcţiilor amintite. 




Şi numai această observaţie cantitativă poate să divulge multe din calitaţiile acestei lucrări 
enciclopedice, surprinzătoare şi unică în literatura de specialitate mondială, ca şi denumirea ei de SM, din 
momentul publicării lucrării cu acest conţinut, în anul 1978 şi cu acest titlu, în anul 1993, aşa cum rezultă 
din bibliografia ataşată acestei lucrări. 

Din primul moment, impresionează multitudinea de schiţe explicative, realizate cu programe de 
matematică, utilizând tocmai funcţiile supermatematice FSM descoperite de autor, precum şi 
numeroasele grafice ale familiilor de funcţii noi prezentate în lucrare. Pentru frumuseţea lor intrinsecă, dar 
şi pentru întregirea formelor funcţiilor dintr-o familie de funcţii, sunt prezentate şi numeroase familii de 

funcţii SM în 3D. 

Aici şi acum este cazul să-l cităm pe ing. Ioan Ghiocel, cel care a prefaţat cel de al II-lea volum: 
”Să nu ne mirăm când dl. Prof. M. E. Şelariu, sub presiunea inflexiunilor şi faldurilor gândului, reuneşte 
cuvinte care n-au mai stat alături de la întemeierea lumii, precum cerc al amortizărilor vâscoase liniare, 
funcţii elevate , funcţii exotice , dreapta definită ca degenerată a strâmbei ş.a.m.d.J” 

Dacă, în voi. I, au fost introduse cu precădere funcţiile supermatematice circulare excentrice, 
abreviate de autor prin FSM-CE, dintre care amintim funcţiile aex, bex, dex, cex, sex, rex, tex, ctex ş.a, 
în vol.II, Cap. 12 au fost introduse noi integrale eliptice excentrice de speţa I-a şi de speţa a 11-a care 
generalizează integralele eliptice centrice, pe care le poate reprezenta, pentru o excentricitate liniară 
numerică s = 0, adică pentru cazul în care excentrul S(s, e) se suprapune peste originea 0(0,0) a sitemului 
de coordonate sau reperului xOy. 

Totodată sunt prezentate funcţii eliptice, hiperbolice şi parabolice excentrice, în funcţie de variabile 
clasice, cunoscute, dar şi în funcţie de arcul unui cerc unitate, tangent comun la hipoerbola echilateră, elipsa 
unitate şi la parabolă, în vârful acestora. în cel din urmă caz, sunt prezentate, totodată, şi funţiile eliptice, 
hiperbolice şi parabolice centrice, ca funcţie de arcul cercului unitate anterior amintit, caz unic şi în 
literatura matematicii centrice. 

Ele sunt denumite de autor şi “ funcţii pe conice cu vârful comun”. 

Capitolul 13 este dedicat atât funcţiilor centrice cât şi a celor excentrice autoinduse, de forma 
sin[sin[sin[sin[sin[sin[ . . . [sinx]]]]]]]]]] sau cex[cex[cex[cex[...[cex[9]]]]]]]]] şi a celor induse de forma 
[cos[sin[sin[tan[tan[cos[sin[cos[tan[ . . . .sin[x]]]]]] sau cex[sex[sex[tex[tex[cex[sin[cos[tex[...sex[9]]]]]]. 

Sunt prezentate şi derivatele funcţiilor induse şi autoinduse, centrice şi excentrice, precum şi 
derivatele funcţiilor circulare centrice şi excentrice Voinoiu, funcţii prezentate iniţial în primul volum, ca 
o corecţie necesară adusă funcţiilor tangentă şi cotangentă, introduse greşit în matematică, aşa cum a 
demonstrat marele matematician român Octavian Voinoiu în cartea sa “INTRODUCERE ÎN MATE- 
MATICA SIGNADFORASICĂ”. 

Pentru derivarea funcţiilor trigonometrice Voinoiu a fost necesară determinarea derivatei funcţiei 
Abs[f(x)], derivată inexistentă în literatura de specialitate. Autorul demonstrează (pag. 73) că derivata 

acestei funcţii este ^ [/(*)] = Sign[f(x)] ^ [/(*)]. 

Capitolul 14 este dedicat funcţiilor hiperbolice excentrice. în prealabil sunt prezentate hiperbolele 
excentrice şi, în special, hiperbola echilateră excentrică, ca şi alte funcţii exponenţiale centrice şi excentrice 
de variabilă excentrică 0, precum şi definirea geometrică a funcţiilor hipembolice centrice şi excentrice. Pe 
lângă funcţiile hiperbolice clasice, cunoscute şi în matematica centrica (MC) cum sunt cosinusul - cexh - , 
sinusul - sexh -, tangenta - texh - ş.a. hiperbolice excentrice, sunt prezentate şi funcţiile care au apărut 
odata cu FSM-CE, cum sunt amplitudine excentrică hiperbolică - aexh -, radială excentrică hiperbolică - 
rexh -, derivată excentrică hiperbolică - dexh - ş.a. 

Pentrun funcţiile hiperbolice au fost prezentate şi cosinusul (celh) şi sinusul (selh) hiperbolice 
elevate. în concluzia acestui capitol sunt prezentate obiecte geometrice noi exprimate cu ajutorul acestor 
funcţii noi introduse în matematică. 

Capitolul 15 este dedicat FSM-CE de variabilă centrică a, notate de autor cu majuscule (Aex, Bex, 
Cex, Dex, Rex, Sex, Tex, etc), pentru a fi deosebite de cele de variabilă excentrica 0 (aex, bex, cex dex, 
rex, sex, tex ş.a). Capitolul debutează cu prezentarea schiţelor explicative de definire a FSM-CE pentru 




cazul unui excentru S(s, e) plasat în discul unitate, adică în interiorul cercului unitate şi, separat, este 
prezentat cazul excentrului S plasat în exteriorul acestuia. 

FSM-CE bex0 şi Bexa de excentricitate liniară numerică s = 1, a căror grafice sunt riguros în dinţi 
de fierestrău simetrici şi, respectiv, asimetrici au fost denumite de autor, sau funcţii triunghiulare Octav 
Gheorgiu în memoria şi onoarea Prof. Dr. Octav Em. Gheorghiu, urmaş al Prof. Dr. Alaci Valeriu la 
şefia Catedrei de Matematică a Institutului Politehnic “Traian Vuia” din Timişoara. Tot astfel cum, în 
onoarea matematicianului Prof. Dr. Florentin Smarandache, funcţiile în trepte, obţinute cu ajutorul FSM- 
CE au fost denumite funcţii în trepte Smarandache. 

în acest capitol sunt subliniate, fără tagadă, avantajele exprimării unor funcţii periodice 
speciale, triunghiulare, pătrate, dreptunghiulare, în trepte ş.m.a. cu ajutorul FSM-CE care le exprimă exact 
şi cu FSM-CE din numai doi termeni simplii, în comparaţie cu exprimarea lor aproximativă prin voltări în 
diverse serii. Tot aici sunt prezentate soluţiile unui sistem neamortizat de amplitudini variabile, exprimate 



de funcţia bex9, a ecuaţiei diferenţiale A cp + v^sincp = cp 0 vlsinv 0 t. 

în figura 15.28 sunt prezentate schiţele mecanismelor culisă motoare-manivelă şi manivelă 
motoare-culisă şi anumite FSM-CE exprimabile cu eceste mecanisme. 

O nouă metodă de integrare, apărută graţie apariţiei FSM-CE, este prezentata în Cap. 16. 

Este denumită “ Metodă de integrare prin divizarea diferenţialeF şi se bazează pe divizarea 
variabilei 0 în variabilele a şi în p, conform relaţie cunoscute în domeniul FSM-CE: 0 = a + p, ceea ce dă 
posibilitate diferenţialei d0 să se dividă, la rândul ei, în da şi în dp, adică d0 = da + dp. 

în acest fel, o serie de integrale, rezolvabile în planul complex prin teorema reziduurilor, se pot 
rezolva direct şi cu mult mai simplu, aşa cum se ilustrează prin aplicaţiile prezentate în acest capitol. Una 
dintre aplicaţii este realizată împreuna cu Prof. Dr. Math. Florentin Smarandache şi prezentată anterior, 
separat, în cadrul uni articol. 

Deoarece la 0 = a = 0 şi pentru o excentricitate unghiulară s = 0, indiferent de valoarea 
excentricităţii liniare numerice se [ -1, 1] se obţine p = bex0 = arcsin[s.sin(9 - s)] = 0 ca şi pentru 0 = a = 
n rezultă extrem de avantajoasă integrarea între limitele 0 şi ti ca şi între limitele 0 şi 2n. Cele 8 aplicaţii 
prezentate în lucrare sunt elocvente în acest sens. 

FSM-CE bex0, prezentată anterior şi notata în acest capitol cu psex0 poate exprima şi soluţiile 
unor sisteme vibrante neliniare, care fac obiectul Cap. 17. 

Sunt prezentate funcţiile bex0 = psex0 si Pcex0 = arcsin[s.cos(0 - e)] pentru un excentru S(s e [-1, 
+1], e = 0) sau S(s e [0, +1], e = 0 V ti), ceea ce-i acelaşi lucru, precum şi derivatele lor ca şi semnificaţia 
geometrica a acestora (Fig.17.2). 

Deoarece matricea wronskiana data de soluţiile 
x = Pcex0 
y = Psex0’ 

caracteristicile elastice statice ale acestor sisteme vibrante şi curbele integrale în spaţiul fazelor. 

Capitolul 18 este dedicat funcţiilor supermatematice (centrice, excentrice, elevate şi exotice) pe 
conice. Atât pe conice centrice, în funcţie de arcul cercului tangent la vârful conicelor, cât şi pe conice 
excentrice, ca un fel de preludiu la capitolul 19, al funcţiilor eliptice supermatematice de arc de cerc. 
Cu aceată ocazie sunt definite elipsele unitate pe x, respectiv, pe y, notate U x şi, respectiv U y , astfel încât, 
proiecţiiler punctelor pe axa x, respectiv, y să se înscrie în ecartul [-1, +1], 

Foarte voluminos, capitolul 19 se intinde pe 42 de pagini (254. . .296), în care sunt definite funcţiile 
eliptice supermatematice, proprietăţile lor, derivatele si vitezele de rotaţie ale unui punct pe eliposele 
unitate. Pe lângă funcţiile eliptice cunoscute în matematica centrică - cosinus cn(u,k) şi sinus sn(u,k) - aici 
sunt prezentate şi noile funcţii precum amplitudine eliptică excentrică, care este comparată cu funcţia 
eliptică Jacobi amplitudine sau amplitudinus - am (u,k) - şi funcţiile derivate eliptice excentrice în funcţiwe 
de cosinus dece(a, k = s) şi în funcţie de sinus dese(a, k = s). 

în figura 19.12 sunt reprezentate funcţiile eliptice Jacobi cn,sn dn, nu pe o elipsă, ci pe cercul 
unitate, gratie noilor FSM-CE. Funcţiile eliptice în trepte au fost denumite de autor funcţii eliptice în trepte 



este diferită de zero, rezultă că cele două soluţii sunt liniar independente. Sunt prezentate 




Smarandache, notate smce(a, k) şi smse(a,k) a căror grafice sunt prezentate în figura 19.13 împreună cu 
ale derivatelor lor. 

în paragraful 19.9 sunt prezentate funcţiile intratrigonometrice, definite pe quadrilobe 
(cvadrilobe), care completează spaţiul dintre pătratul Alaci Valeriu şi cercul unitete Euler, ca şi domeniul 
dintre funcţiile circulare centrice Euler şi funcţiile trigonometrice pătratice Alaci Valeriu. 

Se arată că noile curbe închise denumite de autor quadrilobe (cvadrilobe) sunt echivalentele unei 
“elipsei” unitate simultan pe x şi pe y (Fig.19.19). 

Cu ajutorul acestor funcţii quadrilobe (cvadrilobe) au fost definite transformările continue ale 
cercului în pătrat perfect, ale sfercei în cub perfect, ca şi ale conului în piramidă perfectă cu baza un pătrat, 
a căror imagini în 3D sunt prezentate în figura 19.16, constituind, totodată, noi obiecte geometrice 
(super)matematice. 

în paragraful 19.11 sunt prezentate funcţiile eliptice supermatematice ca soluţii ale unor sisteme 
vibrante neliniare, iar paragraful 19.12 este dedicat funcţiilor eliptice de arc de cerc. 

Paragrafele 19.13 şi 19.14 se referă la funcţii hiperbolice SM centrice şi, respectiv, funcţii 
hiperbolice SM excentrice fiind prezentate atât funcţiile cosinus, sinus şi tangentă, cât şi noile funcţii 
introduse de autor şi denumite tangentă hiperbolă Voinoiu. 

Denumit “Găuri de vierme în matematică”, Cap. 20 pretinde că ele pot fi realizate cu ajutorul 
unor FSM-CE hibride. în concepţia autorului, gaura de vierme ar fi o modalitate de legătură mai rapidă, 
posibilă, între matematica circulară centrică şi matematica eliptică. Care constituie şi visul de-o viaţă al 
autorului, din păcate încă ne realizat pe deplin. Sunt prezentate două “străpungeri” meritorii: funcţiile 
eliptice Neville Theta C reprezentate exact cu ajutorul FSM-CE cosinus excentric cexO (Fig.20.2,a şi 
Fig.20.2.,b), precum si exprimarea funcţiei eliptice Jacobi Zeta prin FSM-CE modificată sin[bex0] 
(Fig.20.3). 

Paragraful 20.3 prezintă alte funcţii matematice speciale hibride. 

Capitolul 21 se referă la funcţii trigonometrice analitice excentrice de variabilă reală (R-analitice § 21.2) 
şi centrice (§ 21.3). Paragraful 21.4 este dedicat funcţiilor circulare analitice excentrice de variabilă excentrică 
dependente de originea reperului (cos, sin, tan.s.a.), iar § 21.5 a celor independente de originea sistemului de axe de 
coordonate (bex, dex, rex, aex ş.a.). Paragraful 21.10 tratează FSM-CE dublu analitice. 

Capitolul 22 se referă la FSM-CE de variabilă complexă (C- analitice) şi este foarte bogat 
ilustrat, în special în 3D, la fel ca şi § 22.3 cu privire la diversele obiecte matematice reprezentate cu FSM-CE 
şi cu FSM-CEA care se incheie cu reprezentarea matematică a unor piese şi sisteme de piese tehnice. 

în loc de postfaţă, Cap.23 se referă la “Materia neagră a universului matematic” în care sunt 
prezentate numerele iraţionele excentrice, excentricitatea ca o nouă dimensiune, ascunsă, a spaţiului, 
hibridarea matematică, numerele reale excentrice şi sistemul trigonometric excentric, în comparaţie cu 
cel centric, pentru evidenţierea avantajelor nete ale primului sistem, care este unul continuu, în timp ce, cel 
centric este discret. De aici rezultând marile avantaje ale aproximării curbelor şi a suprafeţelor tehnice, pe 
lângă faptul că, odată cu apariţia supermatematicii, o serie întreagă de suprafeţe, considerate anterior 
nematematice, devin suprefeţe (super)matematice şi, ca urmare, pot fi reprezentate exact cu ajutorul noilor 
funcţii supermatematice ale lui Mircea Eugen Şelariu. 

CONCLUZIE. 

Forţa novatoare a supermatematicii profesorului Mircea Eugen Şelariu o recomandă ca valoroasă 
teorie la nivel internaţional, care deschide noi ramuri de cercetări cu numeroase aplicaţii. 

